Իսրայելը ոչ միայն ԱՄՆ-ի խաղն է խաղում` իրականացնելով նրա ծրագրերն ու դառնալով նրա հանձնակատարը, այլև խաղի սեփական կանոններն է թելադրում և իրականացնում իր խաղի սկզբունքները: Այսպիսով այդ երկիրն արդեն իսկ վերածվում է տարածաշրջանն ապակայունացնող ուժի, որի ամեն մի քայլ հետագայում կարող է լինել անկանխատեսելի: Հենց սա էլ այսօր պիտի մտահոգի համաշխարհային հանրությանը, հենց սա էլ պիտի դառնա քննարկումների առարկա: Սիրիական իրադարձությունները վկայում են, որ ԱՄՆ-Իսրայել ալյանսը դարձել է չափազանց վտանգավոր: Հիլարի Քլինթոնի կոչը` ամեն կերպ պայքարել Բաշար ալ Ասադի դեմ, հաստատում է, որ Վաշինգտոնը կամենում է ուժազրկել տարածաշրջանի ավանդական պետություններին և նրանց փոխարեն առաջատար դարձնել Իսրայելը: Իսկ Իսրայելն էլ արդեն սեփական սցենարներն է կազմում և աջակցում այն ուժերին, ովքեր կողմ են ապակայունացմանը: Սա ստեղծում է երրորդ համաշխարհային պատերազմի վտանգը և առաջին հերթին վտանգ է պարունակում Հայաստանի ու Ղարաբաղի համար: